钦定古今图书集成/明伦汇编/人事典/第105卷 > 《桂枝香》〈秋旅〉张辑
## 钦定古今图书集成/明伦汇编/人事典/第105卷 > 《桂枝香》〈秋旅〉张辑

梧桐雨细。渐滴作秋声，被风惊碎。润逼衣篝，线袅蕙
𬬻沈水。悠悠岁月天涯醉，一分秋、一分憔悴。紫箫吟
断，素笺恨切，夜寒鸿起。　又何苦、凄凉客里。负草堂
春绿，竹溪空翠。落叶西风，吹老几番尘世。从前谙尽
江湖味，听商歌、归兴千里。露侵宿酒，疏帘淡月，照人
无寐。